ଆନ୍ଧ୍ର ପ୍ରଦେଶ ଉଚ୍ଚ ନ୍ୟାୟାଳୟ

ଆନ୍ଧ୍ର ପ୍ରଦେଶ ଉଚ୍ଚ ନ୍ୟାୟାଳୟ ହେଉଛି ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର ସର୍ବୋଚ୍ଚ ନ୍ୟାୟାଳୟ ।  ଏହା ୧୯୫୪ ମସିହାରେ ସ୍ଥାପିତ ହୋଇଥିଲା, ଯେତେବେଳେ ଆନ୍ଧ୍ର ପ୍ରଦେଶ ପୁରୁଣା ମାଡ୍ରାସ ପ୍ରେସିଡେନ୍ସୀରୁ ବିଭାଜିତ ହୋଇ ଗଠିତ ହୋଇଥିଲା । ହାଇଦ୍ରାବାଦ ରାଜ୍ୟ ଆନ୍ଧ୍ର ରାଜ୍ୟ ସହିତ ମିଶି ଆନ୍ଧ୍ର ପ୍ରଦେଶ ରାଜ୍ୟ ଗଠନ ହେବା ପରେ, ଏହି ନ୍ୟାୟାଳୟ ପ୍ରଥମେ ଗୁଣ୍ଟୂରରେ ୧୯୫୬ ପର୍ଯ୍ୟନ୍ତ କାର୍ଯ୍ୟ କରୁଥିଲା । ତାପରେ ଏହା ରାଜ୍ୟର ପ୍ରଶାସନିକ ରାଜଧାନୀ ହାଇଦ୍ରାବାଦରେ କାର୍ଯ୍ୟ କରିବାକୁ ଆରମ୍ଭ କଲା । କିନ୍ତୁ ଆନ୍ଧ୍ରପ୍ରଦେଶ ରିଅର୍ଗାନାଇଜେସନ୍ ଆକ୍ଟ, ୨୦୧୪ ଅନୁଯାୟୀ ରାଜ୍ୟ ବିଭାଜନ ପରେ, ହାଇଦ୍ରାବାଦର ଉଚ୍ଚ ନ୍ୟାୟାଳୟକୁ ଏକ ସାଧାରଣ ଉଚ୍ଚ ନ୍ୟାୟାଳୟ ବାବଦରେ ଘୋଷଣା କରାଯାଇଥିଲା, ଯେପର୍ଯ୍ୟନ୍ତ ନୂଆ ଆନ୍ଧ୍ରପ୍ରଦେଶ ରାଜ୍ୟ ପାଇଁ ଉଚ୍ଚ ନ୍ୟାୟାଳୟ ସ୍ଥାପିତ ହୋଇନଥିଲା । ପରେ ରାଷ୍ଟ୍ରପତିଙ୍କ ଏକ ଆଦେଶ ଅନୁଯାୟୀ, ଆନ୍ଧ୍ରପ୍ରଦେଶ ରିଅର୍ଗାନାଇଜେସନ୍ ଆକ୍ଟ, ୨୦୧୪  ଅନୁଯାୟୀ ଏହି ରାଜ୍ୟ ପାଇଁ ସ୍ଵତନ୍ତ୍ର ଉଚ୍ଚ ନ୍ୟାୟାଳୟ ୧ ଜାନୁଆରୀ ୨୦୧୯ ରେ ସ୍ଥାପିତ ହେଲା।

ଆନ୍ଧ୍ରପ୍ରଦେଶ ଉଚ୍ଚ ନ୍ୟାୟାଳୟ ରାଜ୍ୟର ରାଜଧାନୀ ଅମରାବତିରେ ଅବସ୍ଥିତ । ଏହି ନ୍ୟାୟାଳୟରେ ସର୍ବାଧିକ ୩୭ ଜଣ ବିଚାରପତି ଥିବାର ବ୍ୟବସ୍ଥା ରହିଛି, ଯେଉଁଥିରୁ ୨୮ ଜଣ ସ୍ଥାୟୀ ଏବଂ ୯ ଜଣଙ୍କୁ ଅତିରିକ୍ତ ଭାବରେ ନିଯୁକ୍ତ କରାଯାଇପାରିବ । ବର୍ତ୍ତମାନ ଏହି ନ୍ୟାୟାଳୟରେ ୨୯ ଜଣ ବିଚାରପତି ଅଛନ୍ତି । ନବନିର୍ମିତ ଉଚ୍ଚ ନ୍ୟାୟାଳୟର ପ୍ରଥମ କାର୍ଯ୍ୟାକାରୀ ମୁଖ୍ୟ ବିଚାରପତି ଥିଲେ ଚିଙ୍ଗାରି ପ୍ରବୀନ କୁମାର ।

 ଆଧାର 

ଶ୍ରେଣୀ:ଭାରତୀୟ ଆଇନ
ଶ୍ରେଣୀ:ଭାରତୀୟ ଉଚ୍ଚ ନ୍ୟାୟାଳୟସମୂହ